கூகிள் மொழிபெயர்ப்பு திட்டத்தில் உருவாக்கப்பட்டு, குப்பையாக தேங்கியிருக்கும் கட்டுரைகள் நீக்க வேண்டும். இதற்கு பிறபயனர்களின் கருத்துகள் தேவை. நன்றி. --தினேஷ்குமார் பொன்னுசாமி (பேச்சு) 07:20, 17 மார்ச் 2014 (UTC)
1. . இவற்றை மேம்படுத்துவதற்கு ஒரு திட்டம் அறிவிக்கப்பட வேண்டும்.--Kanags <sup>\உரையாடுக</sup> 07:27, 17 மார்ச் 2014 (UTC)
1. அவைகள் கட்டுரைகளை அல்ல. மின்குப்பைகள். அவைகளை இன்றளவும் கட்டுரைப்பகுதியில் பேணப்படுவது, பொருத்தமாக எனக்குப்படவில்லை. அவைகளை அப்படியே பேச்சுப்பக்கத்திற்கு மாற்றி விட்டு, படங்கள் போன்ற தேவையானவைகளை கட்டுரைப்பகுதியில் பயன்படுத்திக்கொள்ளலாம். இதில் ஆழ்ந்த அனுபவம் உள்ள சுந்தரும், இரவியும் தங்கள் கருத்துக்களைத் தெரிவிக்க விரும்புகிறேன்.--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 07:49, 17 மார்ச் 2014 (UTC)
1. அவற்றை ஓர் திட்டத்தின் மூலம் மேம்படுத்தல்/குறுக்குதல்/நீக்குதல் பணிகளை மேற்கொள்ள வேண்டும். சுமார் 1000 கட்டுரைகள் உள்ளன என எண்ணுகிறேன்.
1. இவற்றில் சிலவற்றிற்கு பிற கட்டுரைகளிலிருந்து உள்ளிணைப்புக்கள் கொடுக்கப்பட்டுள்ளன. எனவே அவற்றைத் தனியாக கவனிக்க வேண்டும்.
1. சில பகுதியாக மேம்படுத்தப்பட்டுள்ளன; இந்த மேம்படுத்தலை முழுமையாக்க வேண்டும் அல்லது கட்டுரையை குறுக்க வேண்டும்.
1. சில தமிழ் விக்கிக்கு மிகத் தேவையான தலைப்புகளிலும் கூகுள் கட்டுரைகள் உருவாக்கப்பட்டுள்ளன. இவற்றையும் தரமுயர்த்த தனித் திட்டம் வகுக்க வேண்டும்.
1. முற்றிலும் மேம்படுத்த இயலாத, தமிழ் விக்கிக்கு உடனடியாக தேவையற்ற, பிற கட்டுரைகளுக்கு உள்ளிணைப்புக் கொடுக்கப்படாத கட்டுரைகளை இனம் கண்டு நீக்கலாம்.--மணியன் (பேச்சு) 08:42, 17 மார்ச் 2014 (UTC)
1. மேம்படுத்த வாய்ப்பே இல்லாத கட்டுரைகளை நீக்கலாம். ஆனால் அத்தலைப்பில் ஐந்து ஆறு வரியில் குறுங்கட்டுரையாவது உருவாக்கி விட்டு நீக்கலாம் என்பது எனது கருத்து. --மரு. பெ. கார்த்திகேயன் (karthi.dr) (பேச்சு) 08:53, 17 மார்ச் 2014 (UTC)
1. மேம்படுத்தக் கூடியவற்றை சரிசெய்வதே உகந்தது.--சஞ்சீவி சிவகுமார் (பேச்சு) 09:44, 17 மார்ச் 2014 (UTC)
1. #மேலே கூகிள் கட்டுரைகளை “மின்குப்பைகள்” என்று தகவலுழவன் கூறுவதோடு எனக்கு உடன்பாடு இல்லை. அதே நேரத்தில் அக்கட்டுரைகளை நல்ல தமிழில் மாற்றியமைப்பதும் கடினமான செயல் என்பதையும் உணர்கின்றேன். எனவே, அனைத்து கூகிள் கட்டுரைகளையும் ஒரே குட்டையில் உள்ளனவாகக் கொள்ளாமல், ஒவ்வொன்றையும் அதன் தராதரம் கணித்து முறையாக அணுக வேண்டும் என்று நினைக்கிறேன். சில கட்டுரைகளை முற்றிலுமாகச் சரிப்படுத்த இயலுமென்றால் அவ்வாறு சரிப்படுத்த வேண்டும். சில கட்டுரைகளைக் குறுங்கட்டுரை நிலைக்குச் சுருக்க வேண்டும். சிலவற்றைத் தேவையானால் நீக்க வேண்டும். என்றாலும், எந்தவொரு கட்டுரையையும் பயனர்கள் சொந்த விருப்பத்துக்கு ஏற்ப நீக்க வேண்டாம் என்று கேட்டுக்கொள்கிறேன். முதலில் உரையாடல் பக்கத்தில் கருத்துத் தெரிவித்துவிட்டு, பிற பயனர்களின் கருத்துகளையும் அறிந்து செயல்படுவது விக்கி நற்பண்புகளுக்கு உகந்ததாக இருக்கும் என்று கருதுகிறேன்.--[[பயனர்:George46|பவுல்-Paul] (பேச்சு) 13:53, 17 மார்ச் 2014 (UTC)
1. திட்டம் 2009ல் தொடங்கி 2014 வந்து விட்டது. இனிமேலும் இவற்றைச் சீர்திருத்த யாரும் பிறந்து வருவார்கள் என்ற நம்பிக்கை எனக்கு இல்லை. வேண்டுமானால், இவற்றைச் சீர்திருத்துவோருக்கு சென்னை சத்தியம் திரையரங்கு அருகில் உள்ள 10 ஏக்கர் தென்னந்தோப்பை எழுதி வைப்பதாக ஒரு பரிசுப் போட்டி அறிவித்துப் பார்க்கலாம் :) கட்டுரைகளை நீக்கக் கூடாது என்று இதற்கு முன்பும் பலரும் கூறி உள்ளோம். ஆனால், சோடாபாட்டில் போன்ற ஒரு சிலரைத் தவிர யாரும் பொறுப்பு கட்டுரைகளை மேம்படுத்த முனையவில்லை. இனியும் கட்டுரைகளை நீக்கக் கூடாது என்போர் தெளிவான கால எல்லையோடு கூடிய திட்டத்தை முன்வைத்து இக்கட்டுரைகளின் தரத்துக்குப் பொறுப்பேற்க வேண்டும். என்னுடைய பரிந்துரை: 2016 முடியும் வரை காலம் தரலாம். அதற்குப் பிறகும் முன்னேற்றம் இல்லை என்றால், ஒவ்வொரு கட்டுரையாக அலசி, தரமற்றவற்றைக் குறுங்கட்டுரை அளவுக்குச் சுருக்கி விட்டு எஞ்சிய உரையை பேச்சுப் பக்கத்துக்கு நகர்த்தலாம். பல கட்டுரைகளில் பகுதியளவிலேனும் முன்னேற்றுவதற்கான உழைப்பு செலுத்தப்பட்டுள்ளது. எனவே, ஒட்டுமொத்தமாக கண்மூடித்தனமாக நீக்குவது சரியாக இருக்காது.--இரவி (பேச்சு) 21:00, 17 மார்ச் 2014 (UTC)
1. <big><big>எனக்கு வாகையர் பட்டத்துடன் சென்னை சத்தியம் திரையரங்கு அருகில் உள்ள 10 ஏக்கர் தென்னந்தோப்பும் வேண்டும்</big></big> <big><big>:)</big></big> **கூகுள் கட்டுரைகளை உரைதிருத்த ஆர்வமாக உள்ளேன்**. ஆனால் *கட்டுரைப்போட்டி* நடந்துகொண்டிருப்பதால் தற்போது உரைதிருத்த முடியாதுள்ளது. முடிந்த பின்னர் விரிவாக்கக் காத்திருக்கின்றேன். **கட்டுரைப் போட்டியில் gap விட்டா ஆப்பு ஆயிடும்**.-- ஸ்ரீகர்சன் (பேச்சு) 08:57, 18 மார்ச் 2014 (UTC)
1. அப்படிஎன்றால் பள்ளி மாணவர்கள் சேர்ந்து அதில் உதவலாம்!... ஆர் ஆர் வர்ரிங்க?? :) --<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> 09:19, 18 மார்ச் 2014 (UTC)
1. ஸ்ரீகர்சன், உங்களுடைய ஆர்வத்தைக் கண்டு மிக்க மகிழ்ச்சி, இக்கட்டுரைகளை மேம்படுத்துவது குறித்த நடைமுறைச் சிக்கல்கள் பற்றி கூறுவது என் கடமையாகிறது. 2006-ம் ஆண்டு மொழிபெயர்கப்பட்ட கட்டுரைகளில் சுமார் 2000 கட்டுரைகள் தற்போது குப்பைகளாக உள்ளன. குப்பைகள் என்று சொல்லுவதற்கான முதல் காரணம் அவை இயந்திர மொழிபெயர்ப்புக் கட்டுரைகள் ஆகும். கூகிள் மொழிபெயர்ப்பு கட்டுரை உருவாக்கியதின் நோக்கம், தமிழ் விக்கிப்பீடியாவின் அவசியமாக இருக்க வேண்டிய கட்டுரைகள் ஆங்கிலத்தில் இருந்து இயந்திர மொழிபெயர்ப்பின் மூலமாக உருவாக்கப்பட்டவை, அப்படியே மேம்படுத்துவதற்கும் அதிக காலம் தேவைப்படுகிறது. தற்போது இத்தலைப்பில் ஏற்கனவே கட்டுரைகள் இருப்பதால் புதியதாக தொடங்க நினைப்பவர்கள் தயங்குகின்றனர். கடந்த 5 ஆண்டுகளில், இந்த 2000 கட்டுரைகளை தவிர்த்து பல்லாயிரம் உயர்தரமான கட்டுரைகள் தமிழில் எழுதப்பட்டுள்ளது. யார் வேண்டுமானாலும் மேம்படுத்தலாம், ஒருவேளை கட்டுரைகள் நீக்கப்பட்டால் புதியதாக எழுதுபவர்கள் நன்முறையில் சிரமமின்றி எழுதலாம். இரவி சொல்வது போல 2016 வரை பொறுத்திருக்க முடியாது ;) வேண்டுமானால் இன்னும் 6 மாதம் அவகாசம் தருகிறேன். :D --தினேஷ்குமார் பொன்னுசாமி (பேச்சு) 08:29, 19 மார்ச் 2014 (UTC)
1. கூகிள் மொழிபெயர்ப்பாக்கக் கட்டுரைகள் அனைத்தையும் ஒரேயடியாக நீக்குவது தேவையில்லை என்றே எனக்குத் தோன்றுகின்றது.
1. அனைத்துமே மின்குப்பைகள் என்று கொள்ள முடியாது. பல கட்டுரைகள் அவசியமானவையாகவும், தகவல் செறிந்தவையாகவும் இருக்கின்றன. ஆனால் பிழைகள் அதிகம் இருப்பதனாலும், மிக நீண்ட கட்டுரைகளாக இருப்பதனாலும், மேம்படுத்த ஆர்வம் இருப்பினும், அவற்றை மேம்படுத்துமளவிற்கு எவருக்கும் பொறுமையும், நேரமும் இல்லாமல் இருக்கின்றதென்பதே உண்மை. எனவே அவசியமான அந்தக் கட்டுரைகளை முற்றாக நீக்குவது சரியல்ல.
1. அவற்றில் சில கட்டுரைகளில் நான் முதல் பத்தியை மட்டும் மேம்படுத்தியிருக்கின்றேன். வேறு சிலவற்றில் காணக் கிடைக்கும் திருத்தங்களைச் செய்திருக்கின்றேன். வேறு கட்டுரைக்கான உள்ளிணைப்பை இணைக்கும்போது, இப்படியான ஒரு கட்டுரையைப் பார்க்க நேர்கையில் அவ்வாறு செய்திருக்கின்றேன். இவ்வாறு வேறும் பலர் செதிருக்கின்றார்கள் என்பதனையும் அறிவேன். எனவே கட்டுரைகளை முற்றாக நீக்கினால் நமது உழைப்பும் சேர்ந்தே வீணாகும் என்பதனையும் சிந்திக்க வேண்டும். வேண்டுமானால் முக்கியமான, அவசியமான தகவல்களை முதல் பத்தியில் இணைத்து ஒரு குறுங்கட்டுரையாக ஆக்கிவிட்டு, மிகுதியை நீக்கி விடலாம். அதாவது கட்டுரையை முற்றாக நீக்காமல், முக்கியமான சில தகவல்கள் சேர்க்கப்பட்ட பின்னர், மிகுதியாக இருக்கும் பகுதியை நீக்கிவிடலாம்.
1. ஓரிரு கூகிள் கட்டுரைகளை முழுமையான மேம்படுத்திய பின்னர் கூகிள் மொழிபெயர்ப்பாக்கக் கட்டுரைக்கான வார்ப்புருவை நீக்கியதாக நினைவு. கூகிள் கட்டுரைகளை குறுங்கட்டுரையாக்கிவிட்டு, மிகுதியை நீக்கிவிடலாம் என்றால், அதனைச் செய்வது இன்னும் இலகுவாக இருக்குமென நினைக்கின்றேன். ஆனால் இதுபற்றி பேச்சுப் பக்கத்தில் குறிப்பிட்டு மற்றவர் கருத்தறிந்த பின்னர் நீக்குவது நல்லது. எந்த ஒரு கூகிள் கட்டுரையையும் நீக்க முன்னர், குறிப்பிட்ட தலைப்பில் ஒரு குறுங்கட்டுரையாவது உருவாக்கிவிட்டு, பின்னர் பழைய கட்டுரையை நீக்கலாம். "அழிப்பது இலகு. ஆக்குவதுதான் கடினம்" என்பதை நினைவில் கொண்டோம் என்றால் நல்லது. நானே சில கட்டுரைகளைப் பார்த்தபோது, பல தடவைகள் இந்தக் கூகிள் கட்டுரையை நீக்கிவிட்டு, புதிதாக நாமே ஒரு கட்டுரையை எழுதி விடலாமா என்று எண்ணியதுண்டு. ஆனால், அத்தனை தகவல் செறிவுடன் கட்டுரை ஒன்றை உருவாக்க வேண்டுமாயின் அதற்கு அதிக நேரமும், உழைப்பும் தேவை என்பதனை மறுக்க முடியாது.